جە ئەڵمانیا ناڕەزایەتییە جە ماۋەریەکێ دژ بە سەردای سەرۆک کۆمارو تورکیای "ڕەجەپ تەیب ئەردۆغان" پەی ئا وڵاتەیە و بە فەرمی پێشۋازی کەردەیش بەردەۋامێنێ. جەی چۋارچێۋەنە جە بەرلین-ی پایتەخت بە سەر پەرشتی پلاتفۆرمو' ئەردۆغان بەخێر نامای' چالاکی و ڕاپیمای جەماۋەری ڕێکۋزیا.
جە چالاکی و ڕاپیمایەکەنە کە فرەتەر هاموڵاتییە ئەڵمانەکێ بەشدارێش بێنێ، دروشمێ ' تەرۆریست ئەردۆغان' و ' ئەردۆغان پەی جەهەنەمی' و دکتاتۆر ئەرۆغان ۋاچیێۋە و سەردای ئەردۆغانی بە تنڎی شەرمەزار کریا و هامکات بەفەرمی داۋەت-کەردەیش پەی ئەڵمانیا و  پێشۋزای-کەردەیش جە لاو فرانک واڵتر سەرۆک کۆمار و ڕاۋێژکارەو ئەڵمانیای ئانگلا مێرکێل-ێۋە سەرکۆنە کریا.
هەزاران ڕاپیمەرێ ئەڵمانێ و کوردێ و تورکێ و ئازاردیۋازێ جە مێڎانو ' پۆتسدامەر پلاتز'ەی کۆبیێۋە کە نزیکەن جە ئا ئوتیلێ کە ئەردۆغان چنەش مانۆۋە. داۋا کریا کە جە پاو ئا تاۋانەکان کە ئەنجامش دێنێ و پێسەو تاۋانباروجەنگی، ئەردۆغان جە دادگایێ میاننەتەوەییەنە دادگایی بکریۆنە.
جە سەرەتا تا کۆتایی چالاکی و ڕاپیماکەی، پێسەو پیشەی هەمیشەییش پۆلیسی ئەڵمانی ئاستەنگی فرەش درۊست کەرد و ئانێچە بە تنڎی شەرمەزار کریا.
سەرنج کێشەر بێ، کە جە ڕیزی ۋەڵینو چالاکی ڕاپیمایەکەی ئاڵێ گەورێ پەکەکە، یەپەگە/یەپەژەی یاگێشان گێرتێ بێ.
یاگێ ئاماژەیەن کە مەدیاکێ ئەڵمانیای و جیهانی جە چەند ڕۋێ ۋیەردەنە و تا ئیسە، بە فراۋانی و بە گرنگییەۋە چالاکییە پرۆتەستۆیەکان کە دژ بە ئەردۆغانی ئەنجامێ مڎریانە ۋەڵامەکەراۋە.
